**שיחת משוב אמצע קורס- תדריך לצוות**

1. מטרת שיחת המשוב:

**"הגעה להבנות משותפות על תהליך הלמידה וההתפתחות של המשתתף עד כה
וגיבוש תובנות לאופן מיצוי המשך שנת המב"ל"**

1. הכנה נדרשת למפגש המשוב:
	1. **סגל מב"ל**- דיון סגל אינטגרטיבי בפגרה על כלל המשתתפים בהובלת מדריכי הצוותים (בוצע)
	2. **משתתפים-** הכנה אישית בעזרת טופס היערכות המיועד להם- הטופס מהווה עזר חשיבה ואינו נדרש להיות מוצג או מועבר למדריך
2. מפגש המשוב:
	1. דיאלוג ובירור בין המדריך למשתתף על **תמונת המצב שגיבשו** לעצמם (בנפרד) על התפתחות ולמידת המשתתף עד נקודת זמן זו במב"ל והגעה **להסכמה משותפת עליה**.
	2. גיבוש **תובנות לגבי אופן מיצוי** **המשך** שנת המב"ל ללמידה והתפתחות
	3. בתום השיחה- הזדמנות לחניך **לתת היזון חוזר** למדריך על תפקודו ועל ציפיותיו ממנו להמשך
	4. לאחר השיחה- **על המשתתף** להוציא סיכום כתוב קצר המסכם את עיקרי שיחת המשוב:
		1. **תיאור תמונת המצב** ('המציאות') של תהליך הלמידה וההתפתחות שלו עד כה כפי שבוררה במהלך שיחת המשוב.
		2. **תיאור התובנות** שגובשו לגבי אופן מיצוי המשך שנת המב"ל ללמידה והתפתחות

**שאלות תשובות:**

1. **ש:** מתי שיחת המשוב תתבצע?

**ת:** בחלון זמנים של 3 שבועות מתום הפגרה

1. **ש:** מהם ממדי הערכת המשתתף במב"ל?

**ת:** (א) הישגים אקדמיים ויכולת כלומד עצמאי-בכיר; (ב) התנהלות בצוות בכיר; (ג) חשיבה אסטרטגית; (ד) התפתחות כבכיר {ממולא ע"י המשתתף בלבד}

1. **ש:** כיצד המדריכים מגבשים את תמונת המצב שלהם לגבי כל משתף?

**ת:** (א) תמונת המצב מתבססת על ההישגים האקדמיים, תצפיות על סימולציות, הובלת מטלות, התנהלות במליאה/ בצוות/ ובסיורים. כל זאת בעזרת דיאלוג פנים סגלי מרובה זוויות הסתכלות

1. **ש:** האם לשיחת המשוב מטרות נוספות?

**ת:** מב"ל מוגדרת כשנת התפתחות ולמידה של המשתתף, המבוצעת בפתיחות מקסימלית והכרה בו כבכיר. עם זאת, בסופה של השנה מבוצעת הערכה מסכמת (30% מציון המשתתף במב"ל) המעריכה את יכולות המשתתף. נתוני הערכה המעצבת מהווים חלק מגיבוש הערכה זו.

1. **ש:** למה המדריך לא מוציא את הסיכום בעצמו?

**ת:** הדבר החשוב ביותר בשיחת המשוב הוא הפנמת תמונת המצב והמסרים. רק דרך ניסוח ההבנות בצורה אישית תתבצע הפנמה אמיתית. חשוב לזכור- הלמידה וההתפתחות הן **באחריות המשתתף**!!

1. **ש:** האם הסיכום הכתוב של המשוב מועבר לגורם נוסף?

**ת:** (א) קהל היעד של הסיכום הוא **המשתתף עצמו ומדריך הצוות**. במידת הצורך ולמטרות פיתוח מיטבי של המשתתף, יועבר הסיכום **לסגל מב"ל המורחב** (מ. המב"ל, מד"ר והמדריכים הנוספים). סיכום שיחת המשוב המעצב לא תצא מגבולות מערכת זו